《霜天晓角》
宋代·陈著

感不已

江寒雁咽。短棹还催发。曾是玉堂仙伯，相别处、满蓬雪。

此别。那堪说。溯风空泪血。惟有梅花依旧，香不断、夜来月。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。